Szczyrkowa ("Crotalus atrox") je pōłnocnohamerikański god ze familije żmijowatych. Pōmiyszkuje połednie USA a pōłnocno tajla Meksyka. Mo do 2 m dugości, je fest ciynżki a mo sie go za nojbarzi niybezpieczno szczyrkowa Pōłnocnyj Ameriki, bo zajmuje piyrszy plac jeli chodzi ô wielość bajsniyńćōw a letalne przipodki. Niy je to gatōnek, kery mo jakich naturalnych wrogōw, skiż tygo wystympuje na szyrokim ôbszorze. Gōni uōn ôsobliwie małe cyckocze a ptoki, nale bez toksyczność jego gidu, jego bajsniyńcie moge być tyż letalne lo czowieka - kożdy rok prziuwożo sie we USA pora śmiyrtelnych przipodkōw, atoli egzystuje prawe antidotōm blank chrōńōnce przed nastymstwōma pobajsanio. Gorszy gid mo ino djamyntowo szczyrkowa. Szczyrkowa mo na kōńcu kwosta ôstrzegajōncy narzōnd. Gady przed piyrszōm wylinkōm jeji niy majōm, u majerantnych skłodo sie ze ōng. cyjn pustych kamerlikōw, co szczyrkajōm kej ô sia ôciyrajōm. Po kożdyj nowyj wylince dochodzi jedyn kamerlik szczyrkōwki. God tyn mo nojgłośniyjszo szczyrkōwka spojstrzōd wszyjskich ze swojij zorty. Niykej szczyrkōwka sie ôdrywo a zaczyno rosnōńć na nowo. Srogo szczyrkōwka do sie usuchać ze poradziysiyńciu myjtrōw. Przi szczyrkōwce sōm tyż bioło-czorne gurty. Miōno "szczyrkowa" niy je lo ślōnskij godki ôsobliwe - wziyno sie ze teksaskij gwary jako jedno ze słōw utworzōnych lo nowych zachōw, kere ślōnsko ymigracyjo tam mōgła ôbezdrzeć.